Document ID: 31998D0491

NEUVOSTON PÄÄTÖS,
tehty 20 päivänä heinäkuuta 1998,
Euroopan yhteisön ja Venäjän federaation 28 päivänä maaliskuuta 1998 parafoidun tekstiilituotteiden kauppaa koskevan sopimuksen tekemisestä (98/491/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa,
ottaa huomioon komission ehdotuksen,
sekä katsoo, että
komissio on neuvotellut yhteisön puolesta Venäjän federaation kanssa yhdistetyn nimikkeistön ryhmiin 50-63 kuuluvien tekstiilituotteiden kauppaa koskevan kahdenvälisen sopimuksen, joka parafoitiin Brysselissä 28 päivänä maaliskuuta 1998,
neuvoston päätöksessä 98/379/EY (1) säädetään, että parafoitua sopimusta sovelletaan väliaikaisesti, jos myös Venäjän federaatio vastavuoroisesti soveltaa sopimusta väliaikaisesti,
Venäjän federaatio ei ole voinut soveltaa parafoitua sopimusta väliaikaisesti,
Venäjän federaation kanssa on sovittu, että sopimusta sovelletaan väliaikaisesti sen allekirjoituspäivästä, ja
tämä kahdenvälinen sopimus olisi hyväksyttävä ja allekirjoitettava Euroopan yhteisön puolesta,
ON PÄÄTTÄNYT SEURAAVAA:
1 artikla
Hyväksytään Euroopan yhteisön ja Venäjän federaation sopimus tekstiilituotteiden kaupasta yhteisön puolesta.
Sopimusta sovelletaan sen 6 artiklan 1 kohdan mukaisesti väliaikaisesti päivästä, jona molemmat osapuolet ovat allekirjoittaneet sen.
Sopimusteksti on tämän päätöksen liitteenä.
2 artikla
Neuvoston puheenjohtaja valtuutetaan nimeämään henkilö, jolla on valtuudet allekirjoittaa 1 artiklassa tarkoitettu sopimus yhteisöä sitovasti.
Komissio tekee yhteisön puolesta sopimuksen 6 artiklan 1 kohdassa määrätyn ilmoituksen.
Tehty Brysselissä 20 päivänä heinäkuuta 1998.

Labels: 1
15
18